section_heading: Povijest sastava
paragraph_text: Sastav Devastation nastao je u Puli 1986., pod imenom TSM (Their Satanic Majesty) te je bio jedan od prvih sastava u Jugoslaviji koji je svirao speed i thrash metal. Sastav je osnovan kao težnja trojice obožavatelja speed metala da aktivno sudjeluju u glazbi koju vole. Tako su Alex (vokal), Marko (gitara) i Chriss (bubanj) počeli s probama i stvaranjem prvih pjesama. Naravno, tu je bio potreban još i basist, ali i drugi gitarist pa je ubrzo sastav zaokružio postavu s Fritzom (bass) i Davidom (gitara). Vrlo brzo sastav mijenja ime u "Devastation".